kobi-rabinroychowdhury_porichiti
রবীন রায়চৌধুরী
ছদ্মনাম - দ্বৈপায়ন রায়চৌধুরী
জন্ম ১০. ০১. ১৯৪০
কবি রবীন রায়চৌধুরী প্রবাসী বাঙালী সাহিত্যিকদের মধ্যে অন্যতম | তাঁর জন্ম কলকাতায় |
ভবানীপুর সাউথ সুবারবান স্কুল থেকে ১৯৫৬ সালে স্কুল ফাইনাল পাশ করে,  জিয়াগঞ্জ কলেজ থেকে
ইতিহাসে স্নাতক হন | এর পর কলকাতা বিশ্ববিদ্যালয় থেকে প্রথমে ইতিহাস এবং পরে বাংলা নিয়ে এম.এ.
করেন | ১৯৭৪ সালের অক্টোবর মাসে শিক্ষকতার ব্রত নিয়ে পাড়ি দেন আন্দামান নিকোবর দ্বীপপুঞ্জে |
সেখানকার জীবন শুরু করেন আন্দামানের কদমতলা উত্তরা স্কুলের শিক্ষকতা দিয়ে | এর পর রবীন্দ্র বাংলা
বিদ্যালয় সহ অনেক শিক্ষা প্রতিষ্ঠান ঘুরে পোর্টব্লেয়ারের মডেল স্কুলের ভাইস প্রিন্সিপ্যাল হিসেবে অবসর
গ্রহণ করেন |  নানান সাহিত্য-কর্মসূচিতে ঠাসা তাঁর অবসর জীবন এখন কাটাচ্ছেন কলকাতায় |
কবিতা লেখা শুরু ১৯৫৭ থেকেই | তাঁর কবিতা প্রকাশিত হয়েছে বিভিন্ন পত্র-পত্রিকায় যার মধ্যে কয়েকটি,
মহারাজ, ধানসিড়ি, জমায়েত, লাপয়েজি, বর্তিকা, উত্তর দিগন্ত, ধ্রুপদী, কালপ্রতিমা, পুনশ্চ, অনীক, কবিকণ্ঠ,
প্রতীক, অশনি, জয়শ্রী, পূর্বাশা, সময়, অমৃত, দেশ অন্যতম | তিনি বাংলা এবং ইংরেজী দুটি ভাষাতেই
স্বচ্ছন্দে লিখে এসেছেন এবং সমানভাবে সমাদৃত হয়েছেন | "আজকাল" পত্রিকায় দ্বৈপায়ন রায়চৌধুরী
ছদ্মনামে ধারাবাহিক ভাবে প্রকাশিত হয় তাঁর লেখা সামরিক সমীক্ষার উপর প্রবন্ধ | তাঁর ঐ বিষয়ের উপর
বক্তৃতার জন্য ভারতীয় নৌসেনা বাহিনী তাঁকে আমন্ত্রিত করেছেন বহুবার | বর্তমানে তিনি আন্দামানের
স্বাধীনতা পরবর্তী সময়ের ইতিহাস নিয়ে লেখার কাজে হাত দিয়েছেন |
তাঁর অন্যান্য সাহিত্য কর্মের মধ্যে রয়েছে উপন্যাস "লয়ন ঝুমুরী ও রসিক লাগর" (১৯৭৯), "স্বপ্নের কাছাকাছি"
(২০০১), গল্প সংকলন "উত্তর জাহ্নবী", কবিতা সংকলন "ভিন্ন শিবিরে একাকী" (১৯৬৮), "নির্বাসনে একাকী"
(২০০১), সাহিত্য আকাদেমির দ্বারা প্রকাশিত ইংরেজীতে নিকোবরী উপজাতির লোককথার সংকলন
"Folktales of Nicobarese (collection)" (২০০২) ও বাংলায় "নিকোবরী লোককথা" (২০০৬),  ১৯৪৭ সালের
পূর্বকালীন পটভূমিকায় আন্দামানের ইতিহাস নিয়ে Black Days in Andaman & Nicobar (2004). এই বইটির
প্রকাশক Manas Publication, 4858 Prahlad Street, 24 Ansari Road, Daryaganj, New Delhi 110002, বইটি
ইন্টারনেটে সংগ্রহ করতে  এখানে ক্লিক করুন  |
১৯৭৮ সালে আন্দামানে গিয়ে তাঁর জীবনের নতুন অধ্যায় শুরু হয় | শিক্ষকতার সাথে দ্বিগুণ উত্সাহে চলে
সাহিত্যকর্ম | এবার তাঁর কাজের সীমানার ব্যাপ্তি ঘটে | আন্দামান যেন মিনি-ভারত! কবির "...এই ভারতের
মহামানবের সাগর তীরে"-এর তীরটি যেন আক্ষরিক অর্থে আন্দামানেরই! সেখানে নানান প্রদেশের, নানা-
ভাষী, নানা-মতের মানুষের সান্নিধ্যে তিনি ঋদ্ধ হয়েছেন | আকাশবাণী পোর্টব্লেয়ার থেকে তাঁর একাধিক
নাটক সম্প্রচারিত হয়েছে | ১৯৯৮ সালে শ্রেষ্ঠ রেডিও নাটকের জন্য ভূষিত হয়েছেন জাতীয় পুরস্কার -
"রেডিও ড্রামা পুরস্কার"-এ, | ২০০১ সালে তিনি নির্বাচিত হন আকাশবাণীর বার্ষিক পুরস্কার কমিটির জুরি
সদস্য হিসেবে |
১৯৯৫ থেকে ২০০২ সময়কালে তিনি সাহিত্য আকাদেমির সদস্য পদ অলংকৃত করেন | তাঁর বেশীরভাগ বই
এর প্রচ্ছদ ও অলঙ্করণ করেছেন স্বনামধন্য শিল্পী স্বপ্নেশ চৌধুরী |  একবার "সন্দেশ" পত্রিকায় তাঁর লেখা
একটি গল্পের অলঙ্করণ করেছিলেন স্বয়ং সত্যজিৎ রায়  |
এখানে আমরা তাঁর "নির্বাসনে একাকী" বইটি থেকে কিছু কবিতা তুলে দিয়েছি |

কবির সঙ্গে যোগাযোগ - ইমেল : robinroyc@rediffmail.com  চলভাষ : ৯১ ৯১৩৩৪১৪৫৪৯
আমাদের ই-মেল - srimilansengupta@yahoo.co.in